L'exposició Partit Comunista del País Valencià serà a la Casa Municipal de la Cultura del 3 al 27 de novembre
02 de novembre 2021

![Cartell PCPV](/media/4wglvpmc/99mini-pais-valencia.jpg?width=158&height=128)

Dimecres que ve, 3 de novembre, la Casa Municipal de Cultura de Port de Sagunt acull a les 19.00 hores la inauguració de l'exposició _Partit Comunista del País Valencià_ organitzada per El PCE i l’Art, que estarà oberta al públic fins al 27 de novembre. L'entrada és lliure i l'horari serà de dilluns a divendres de 10.00 a 13.00 i de 16.00 a 21.00 hores. Esta activitat forma part de la programació de tardor que organitza la regidoria de Cultura de l'Ajuntament.

Tal com apunta El PCE i l’Art: «**Al llarg de la història del moviment comunista internacional, l'art i la cultura han jugat un paper fonamental com a eina de transformació social, i per a la defensa dels drets socials. No és una cosa casual, per tant, que alguns dels principals intel·lectuals i artistes del segle XX hagen sigut militants comunistes. En este 2021, any en què es commemora el Centenari del Partit Comunista d'Espanya, hem volgut reunir en esta exposició una sèrie de cartells i publicacions que al llarg d'estos 100 anys han acompanyat l'acció política dels i les comunistes**».

Així mateix, el PCE i l’Art apunta que són «**històrics**» els cartells que al llarg dels anys 30 i durant la guerra civil, es van produir, especialment a València, en defensa de la República i de les organitzacions que formaven el Front Popular, com també són «**memorables**» moltes imatges produïdes pel Partit Comunista durant la dictadura, la transició i «**durant estos últims anys de lluites socials i polítiques davant la pèrdua gradual de llibertats i d'involució democràtica**».

Les imatges, cartells i publicacions d'esta exposició són un acte de memòria amb motiu del Centenari i una aposta decidida perquè la cultura i l'art continuen sent, al llarg del segle XXI, «**una dels nostres senyes d'identitat**», han explicat.​

*   [](http://www.facebook.com/sharer.php?u=https://aytosagunto.es/va/actualitat/l-exposicio-partit-comunista-del-pais-valencia-sera-a-la-casa-municipal-de-la-cultura-del-3-al-27-de-novembre/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-partit-comunista-del-pais-valencia-sera-a-la-casa-municipal-de-la-cultura-del-3-al-27-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-partit-comunista-del-pais-valencia-sera-a-la-casa-municipal-de-la-cultura-del-3-al-27-de-novembre/ "Linked In")
*   [](mailto:?body=https://aytosagunto.es/va/actualitat/l-exposicio-partit-comunista-del-pais-valencia-sera-a-la-casa-municipal-de-la-cultura-del-3-al-27-de-novembre/)